Presentació de documentació addicional del centre guardonat
Obligacions dels centres beneficiaris
Devolució de treballs no premiats
D'acord amb el Decret 45/2016, de 19 de gener, d'estructuració del Departament d'Afers Exteriors, Relacions Institucionals i Transparència, correspon a aquest Departament, entre d'altres, la funció de gestionar els programes de suport a les iniciatives socials per a la millora de la qualitat democràtica.
Aquest Departament passa a denominar-se Departament d'Afers i Relacions Institucionals i Exteriors i Transparència en virtut del Decret 212/2016, d'1 de març, pel qual s'afegeix una disposició transitòria al Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya.
Amb aquest Premi el Departament d'Afers i Relacions Institucionals i Exteriors i Transparència vol reconèixer la tasca de les comunitats educatives a l'hora de cercar fórmules per animar l'alumnat a fer seva l'escola premiant les experiències que hi fomentin la participació.
Amb la finalitat de facilitar a les escoles que puguin preveure en la seva planificació noves experiències que fomentin la participació ciutadana en l'àmbit escolar o la pràctica o l'aprenentatge de valors democràtics a l'escola i que, a més, disposin de temps suficient per dur a terme aquestes experiències, es preveu que les convocatòries del Premi tinguin caràcter anual, d'acord amb la disponibilitat pressupostària.
1.1 Aquestes bases tenen per objecte regular el Premi Participa a l'Escola.
L'objecte d'aquest és premiar les experiències de participació a l'escola dutes a terme durant el curs acadèmic corresponent a l'any de la convocatòria.
1.2 El Premi té dues modalitats:
a) Escoles ubicades en municipis de fins a 20.000 habitants.
b) Escoles ubicades en municipis de més de 20.000 habitants.
Els destinataris del Premi Participa a l'Escola són els centres de primària o secundària ubicats en territori català que hagin dut a terme una experiència de participació o de foment dels valors democràtics a l'escola durant el curs acadèmic de la convocatòria.
En el cas que l'experiència presentada a concurs hagi estat desenvolupada per més d'un centre educatiu, la modalitat del Premi serà la corresponent al centre ubicat en el territori amb més habitants, i el destinatari serà el centre signant de la sol·licitud, amb independència i sens perjudici dels acords previs que els centres implicats hagin pogut adoptar.
3.1 Per poder optar al Premi, els centres sol·licitants han de complir els requisits i les condicions generals establertes a l'article 13 de la Llei 38/2003, de 17 de novembre, general de subvencions, i en concret:
a) Aportar informació sobre concurrència d'ajuts per la mateixa activitat: presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
b) En el cas que la realització de l'activitat objecte del Premi utilitzi qualsevol element susceptible de generar drets d'autor, les persones sol·licitants han de complir la normativa sobre propietat intel·lectual.
c) No haver estat sancionats per resolució administrativa ferma o condemnats per sentència judicial ferma per haver exercit o tolerat pràctiques laborals considerades discriminatòries per raó de sexe o de gènere.
d) En el cas de centres amb 50 o més treballadors, cal complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 322/2011, de 19 d'abril.
e) En el cas d'empreses amb plantilla igual o superior a 25 persones, disposar dels mitjans per prevenir i detectar casos d'assetjament sexual i d'assetjament per raó de sexe, i per intervenir-hi als centres de treball, d'acord amb els agents socials, de conformitat amb la Llei 5/2008, de 24 d'abril, del dret de les dones a eradicar la violència masclista.
f) En el cas de centres laborals, cal complir la normativa de política lingüística següent:
- Fer constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen, d'acord amb la Llei 1/1998, de 7 de gener, de política lingüística.
-No fer un ús sexista dels llenguatges (escrit i iconogràfic) en la redacció i el desenvolupament dels projectes.
g) En el cas de fundacions i associacions, cal que hagin adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
h) En el cas de fundacions, cal que hagin complert el deure de presentar els comptes anuals davant del Protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
Els centres docents de titularitat pública no han de presentar les declaracions responsables, atès que és el Departament d'Ensenyament qui es farà càrrec de l'acreditació.
3.2 L'obtenció del Premi Participa a l'Escola és compatible amb l'obtenció d'altres premis, subvencions o ajuts atorgats per qualsevol entitat pública o privada.
Les sol·licituds han de ser aprovades i formalitzades per l'òrgan competent segons les normes de funcionament intern del centre.
5.2 Les sol·licituds es presentaran mitjançant el model normalitzat des de Tràmits gencat ( http://web.gencat.cat/ca/tramits/10274 ) o presencialment al Registre de la Subdirecció General de Qualitat Democràtica (c.
Tapineria, 10, 5a, 08002 Barcelona), sens perjudici del que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Les persones que presentin les sol·licituds per mitjans electrònics s'han d'autenticar a través dels sistemes de signatura electrònica admesos per la seu electrònica per a tràmits de nivell mitjà d'acord amb l'Esquema Nacional de Seguretat (Reial decret 3/2010, de 8 de gener, pel qual es regula l'Esquema Nacional de Seguretat en l'àmbit de l'administració electrònica).
En el cas que la persona sol·licitant no disposi de signatura electrònica avançada, un cop emplenada i enviada la sol·licitud per mitjans electrònics des de Tràmits gencat, haurà de descarregar i imprimir el document d'acusament de rebuda que es generarà automàticament, signar-lo i fer-lo arribar, en el termini de deu dies hàbils, a la Subdirecció General de Qualitat Democràtica (c/Tapineria, 10, 5a planta, 08002 Barcelona), d'acord amb les previsions de l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Si no el presenta, es considerarà que la persona sol·licitant ha desistit de la seva petició.
5.3 En el cas que la sol·licitud no compleixi els requisits establerts, es notificarà a la persona interessada perquè l'esmeni en el termini de 10 dies.
5.4 Les sol·licituds s'han d'adreçar a la Subdirecció General de Qualitat Democràtica.
5.5 L'òrgan competent per a la tramitació i la gestió de les sol·licituds pot demanar tota la informació complementària que consideri necessària per avaluar les sol·licituds.
5.6 La signatura i presentació de les sol·licituds comporta, per part dels centres sol·licitants, l'acceptació plena de les bases reguladores i porta implícita l'autorització a l'òrgan gestor per poder comprovar, d'ofici, totes les dades que s'hi contenen.
6.1 Memòria de l'experiència desenvolupada en model normalitzat que figura en el formulari de sol·licitud i que es pot acompanyar d'altres materials complementaris (per exemple vídeos), mitjançant la qual es considera acreditada l'obligació de realitzar l'activitat que fonamenta la concessió d'aquest Premi.
Els treballs presentats han d'estar escrits almenys en català.
6.2 Les declaracions responsables següents, que figuren al formulari de sol·licitud:
a) Declaració responsable del compliment dels requisits i les condicions generals establertes a l'article 13 de la Llei 38/2003, de 17 de novembre, general de subvencions.
b) Declaració responsable sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
c) Declaració responsable sobre el compliment de la normativa sobre propietat intel·lectual.
d) Declaració responsable de no haver estat sancionats per resolució administrativa ferma o condemnats per sentència judicial ferma per haver exercit o tolerat pràctiques laborals considerades discriminatòries per raó de sexe o de gènere.
e) Declaració responsable sobre el compliment de la quota de reserva de llocs de treball per a persones amb discapacitat.
f) Declaració responsable d'eradicació de la violència masclista, de conformitat amb el que disposa l'article 29 de la Llei 5/2008, del 24 d'abril, del dret de les dones a eradicar la violència masclista.
g) Declaració responsable sobre el compliment de la normativa en matèria de política lingüística.
h) En el cas de fundacions i associacions, declaració responsable d'haver adaptat els estatuts segons la normativa vigent.
i) En el cas de fundacions, declaració responsable d'haver complert el deure de presentar els comptes anuals davant del Protectorat.
6.3 El formulari de sol·licitud incorpora una autorització expressa a la Subdirecció General de Qualitat Democràtica perquè pugui fer les consultes necessàries per tal de verificar les dades d'identitat del sol·licitant, així com per acreditar que el sol·licitant està al corrent de les obligacions tributàries i amb la Seguretat Social.
En el cas que no s'autoritzi la comprovació, caldrà adjuntar una fotocòpia compulsada del document d'identitat del representant legal del centre i s'hauran de presentar els certificats acreditatius del compliment de les obligacions esmentades.
La inexactitud, falsedat o omissió de caràcter essencial en qualsevol dada o document que acompanyi la sol·licitud deixen sense efecte aquest tràmit, des del moment en què es coneguin i amb l'audiència prèvia a la persona interessada, i, en conseqüència, comporten la inadmissió de la sol·licitud, sens perjudici que puguin ser causa de revocació del Premi si es coneixen amb posterioritat a la seva concessió.
6.4 En el cas de tramitació presencial, tota la documentació presentada pels candidats o candidates ha de ser original o còpia compulsada.
En el cas de tramitació per mitjans electrònics, els candidats o candidates poden presentar còpies digitalitzades dels documents, d'acord amb el que preveu l'article 35.2 de la Llei 11/2007, de 22 de juny, d'accés electrònic dels ciutadans als serveis públics.
La Subdirecció General de Qualitat Democràtica pot sol·licitar, a l'arxiu corresponent, la confrontació del contingut de les còpies aportades.
Davant la impossibilitat d'aquesta confrontació i amb caràcter excepcional, pot requerir la persona sol·licitant perquè exhibeixi el document o la informació original.
Les sol·licituds es valoren fins a un màxim de 100 punts d'acord amb els criteris següents, aplicats als projectes presentats:
a) Apoderament dels i les alumnes: es valora que l'experiència neixi a iniciativa dels i les alumnes o que hi tinguin un rol protagonista i actiu, així com que respongui a les seves formes d'organitzar-se i de relacionar-se.
b) Impacte i transformació de l'entorn: es valora que l'experiència prevegi objectius de millora de la participació i la cohesió a l'escola i a la comunitat.
c) Sostenibilitat: el projecte ha d'haver utilitzat recursos i oportunitats de manera responsable en la perspectiva d'un desenvolupament autosostenible, i la seva continuïtat ha d'estar garantida més enllà de canvis conjunturals.
d) Inclusió i diversitat: es valora la implicació en l'experiència dels col·lectius amb menys tendència a la participació, així com de diferents perfils i col·lectius vinculats a la realitat del centre.
e) Xarxa d'actors i coresponsabilitat: es valora que en l'experiència hi hagin participat els agents (interns o externs al centre) més adients per assolir els objectius fixats, i que cadascun s'hagi coresponsabilitzat del projecte.
f) Avaluació: es valorarà que l'experiència prevegi mecanismes d'avaluació i millora, i especialment la presència d'indicadors i sistemes d'avaluació que permetin realitzar una valoració de l'impacte de gènere de l'experiència.
En el cas d'empat, es tindran en compte aspectes contextuals del centre i de l'experiència, com ara l'entorn, el suport institucional o el perfil de l'alumnat.
Els centres guardonats hauran de complir els principis ètics recollits en els codis ètics del sector educatiu.
9.1 Actua com a òrgan instructor del Premi Participa a l'Escola la Subdirecció General de Qualitat Democràtica.
9.2 Per avaluar les sol·licituds presentades es constitueix un jurat format per sis persones, nomenades pel director general de Transparència, Govern Obert i Qualitat Democràtica.
En la composició d'aquest Jurat es procurarà la representació equilibrada de dones i homes.
a) El subdirector o subdirectora general de Qualitat Democràtica, que el presidirà.
b) Una persona al servei del departament competent en matèria d'ensenyament.
c) Dues persones dels centres guardonats en la convocatòria anterior, respectivament, que formin part de l'equip de treball del projecte guardonat.
d) Una persona experta i/o professor o professora amb reconeguda experiència en el camp de la participació infantil i juvenil.
e) Una persona al servei de la direcció general competent en matèria de qualitat democràtica, que farà les funcions de secretari o secretària, amb veu i sense vot.
9.3 Un cop avaluades les sol·licituds, l'òrgan instructor formula la proposta de resolució de concessió del Premi, d'acord amb l'informe del Jurat, i l'eleva a l'òrgan resolutori.
La proposta de resolució de concessió s'ha de fonamentar en l'informe del Jurat.
Quan l'òrgan que fa la proposta no segueixi l'informe esmentat, ha de motivar-ne la discrepància.
9.4 El Premi pot ser declarat desert en una o en ambdues modalitats si cap de les sol·licituds presentades obté el mínim de qualitat requerida a judici de la majoria del jurat.
9.5 Els centres premiats podran fer ús del reconeixement obtingut respectant la imatge institucional de l'Administració de la Generalitat de Catalunya.
9.6 La concessió del Premi comporta la cessió gratuïta a l'Administració de la Generalitat de Catalunya dels drets d'explotació sobre l'obra resultant del projecte premiat, de manera no exclusiva i per un període de deu anys, concretament els drets de reproducció, distribució, comunicació pública i transformació, per a finalitats no lucratives, que pot exercir en concurrència amb el centre educatiu guanyador.
Sens perjudici d'això, d'acord amb el Reial decret 1/1996, de 12 d'abril, pel qual s'aprova el Text refós de la Llei de propietat intel·lectual, s'hi ha de fer constar l'autoria dels treballs que integren l'obra.
10.1 En el cas de resultar beneficiari, el centre sol·licitant haurà de presentar l'imprès de sol·licitud de transferència bancària per a pagaments de la Tresoreria de la Generalitat de Catalunya original i degudament emplenat amb la signatura i el segell de l'entitat bancària i del representant de l'entitat sol·licitant, dins el termini de 10 dies hàbils a comptar des de l'endemà de la publicació o notificació de la concessió del Premi.
No cal aportar el document indicat en el cas que el sol·licitant l'hagi presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagi experimentat cap modificació.
En aquest supòsit, cal indicar clarament la data i l'òrgan o dependència en què va ser presentat i el procediment a què feia referència.
Si l'òrgan instructor, per causes alienes a la seva actuació, no pot aconseguir el document, ha de requerir la persona beneficiària perquè l'aporti en el termini de 10 dies hàbils.
10.2 L'òrgan instructor ha de comprovar d'ofici les dades i el compliment dels requisits següents:
b) En el cas de persones jurídiques, les dades relatives a la personalitat jurídica, a la capacitat d'obrar i al document d'identificació fiscal de l'entitat, inscrites en els registres corresponents.
c) En el cas de fundacions, que hagin complert el deure de presentació dels comptes anuals davant el Protectorat i que hagin adaptat els seus estatuts d'acord amb el règim transitori previst per la Llei 4/2008, de 24 d'abril, del llibre tercer del Codi civil de Catalunya.
En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits esmentats, ha de requerir la persona beneficiària perquè aporti la documentació escaient dins el termini de 10 dies hàbils.
10.3 L'òrgan instructor pot demanar als centres sol·licitants que aportin la documentació complementària que consideri necessària per acreditar les dades que figuren a la sol·licitud.
11.1 L'incompliment dels requisits no esmenables o del termini de presentació de sol·licituds que estableixen les bases reguladores comporta la inadmissió de la sol·licitud.
11.2 La manca de presentació de qualsevol dels documents que preveu la base 6 o la manca d'esmena dels requisits esmenables, dins el termini de 10 dies hàbils i amb el requeriment previ, comporta el desistiment de la sol·licitud.
11.3 Prèviament a la concessió del Premi, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la publicació en el Tauler electrònic de l'Administració de la Generalitat de Catalunya [URL].
11.4 Qualsevol persona sol·licitant pot desistir per escrit de la seva sol·licitud abans de la concessió, i l'òrgan instructor l'ha d'acceptar.
12.1 El director general de Transparència, Dades Obertes i Qualitat Democràtica resoldrà el procés en el termini màxim de quatre mesos a comptar de la data de finalització del termini per presentar les sol·licituds.
12.2 La resolució s'ha de notificar a les persones interessades pels mateixos mitjans i amb les mateixes condicions i efectes previstos per a la notificació de les resolucions d'inadmissió o desistiment.
12.3 Contra la resolució d'atorgament, que no exhaureix la via administrativa, es pot interposar recurs d'alçada, de conformitat amb el que es preveu als articles 76 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 107.1, 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, davant del secretari de Transparència i Govern Obert en el termini d'un mes comptador des de l'endemà de rebre la notificació, sens perjudici que es pugui interposar qualsevol altre recurs que es consideri procedent.
12.4 Un cop transcorregut el termini màxim previst sense que s'hagi dictat i notificat la resolució final del procediment, els centres sol·licitants poden entendre desestimades les seves sol·licituds per silenci administratiu.
El pagament del Premi s'efectuarà mitjançant transferència bancària al compte corrent que els centres premiats hagin indicat amb aquesta finalitat.
14.2 L'obligació de pagament del Premi es tramita un cop se n'ha publicat la concessió al Tauler electrònic.
Els centres beneficiaris han de complir les obligacions següents:
a) Proporcionar en tot moment la informació que els sigui demanada respecte del Premi concedit i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
b) Incloure l'expressió "amb el suport de la Direcció General de Transparència, Dades Obertes i Qualitat Democràtica" i el logotip del Departament d'Afers i Relacions Institucionals i Exteriors i Transparència, publicat a la pàgina web http://www.gencat.cat/piv/descarregues/01_03_descarregues.html del Programa d'identificació visual (PIV) corporatiu, en els elements informatius i de difusió de l'activitat objecte del Premi, si es duen a terme amb posterioritat a la concessió.
e) Comunicar a l'òrgan instructor els ajuts, els ingressos o els recursos que financin l'activitat subvencionada, obtinguts o demanats a altres administracions o entitats públiques o privades, nacionals o internacionals, amb posterioritat a la presentació de la sol·licitud.
f) Complir les obligacions que regulen els articles 90 bis i 92 bis del Text refós de la Llei de finances públiques de Catalunya.